কাঁথিতে শুভেন্দু গড়ে সমবায় নির্বাচনে বিজেপির ভরাডুবি, বিপুল জয় তৃণমূলের

ওয়েবডেস্ক: কাঁথি (Kathi) জায়গা ধরে রাখত পারল না বিজেপি (Bjp)। তৃণমূলের (Tmc) জোর ধাক্কায় ভরাডুবি গেরুয়া শিবিরের। বিপুল মার্জিনে জয়লাভ করল বিজেপি। ৭৮টি আসন দখল করেছে তৃণমূল।

শনিবার কাঁথি, এগরা মহকুমায় কন্টাই কোঅপারেটিভ এগ্রিকালচার অ্যান্ড রুরাল ডেভেলপমেন্ট ব্যাঙ্ক লিমিটেডের (Contai Cooperative Agriculture and Rural Development Bank in Agra Subdivision) নির্বাচনে (Election) জয় জয়কার তৃণমূলের।

শনিবার নির্বাচনকে ঘিরে উত্তেজনা তৈরি হয়। কাঁথি কৃষি ও গ্রামোন্নয়ন সমবায় ব্যাঙ্ক (Kanthi Agricultural and Rural Development Cooperative Bank) অর্থাৎ কার্ড ব্যাঙ্কের ১১টি কেন্দ্রে ভোট হয় শনিবার। ৭৮টি আসনের মধ্যে বিনা প্রতিদ্বন্দ্বিতায় আগেই ১৮টি আসনে জয়ী হন তৃণমূল সমর্থিত প্রার্থী। বাকি ৬০ আসনে শনিবার ভোট গ্রহণ হয়।

আরও পড়ুন: দক্ষিণবঙ্গে জারি তাপপ্রবাহ, বৃষ্টির দেখা মিলবে কবে? বড় আপডেট

এদিকে ভোটগ্রহণ চলাকালীন পুলিশের সঙ্গে সংঘর্ষ হয় তৃণমূল বিধায়ক অখিল গিরির।

অখিল গিরির দাবি, সমবায় ব্যাঙ্কের ভোটারদের পরিচয় পত্র থাকা সত্বেও ভোট কেন্দ্রে বাধার মুখে পড়তে হয়। প্রতিবাদ করতে রামনগর কলেজ চত্বরে পুলিশের সঙ্গে হাতাহাতি হয়।

কাঁথি পুরসভার চেয়ারম্যান তথা কাঁথি সাংগঠনিক জেলা যুব তৃণমূলের সভাপতি সুপ্রকাশ গিরি বিজেপিকে নিশানা করে বলেন, “চোরের মায়ের বড় গলা। মানুষ নেই, জনবল নেই, ভোটার নেই। এখন পিঠ বাঁচাতে হবে। তাই শুভেন্দু অধিকারীর চ্যালারা মিথ্যে অভিযোগ করে সকাল থেকে মাঠ গরম করতে নেমে পড়েছেন। বাধা দিয়েও ভোটে কোনও প্রভাব ফেলতে পারেনি। শেষপর্যন্ত সমবায় নির্বাচনের ফলাফল বিরাট জয় ছিনিয়ে নিল তৃণমূল।

কাঁথি সাংগঠনিক জেলা তৃণমূলের সভাপতি পীযূষকান্তি পন্ডা বলেন, “মানুষ তৃণমূলের সঙ্গে যে রয়েছে তা এই বিপুল জয় সেটা প্রমাণ করে দিল।

দেখুন অন্য খবর-